**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**2022 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ԴԵԿՏԵՄԲԵՐԻ 5-Ի ԹԻՎ 1936-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Կառավարությունը որոշում է.

1. «Հայաստանի Հանրապետության կառավարության 2002 թվականի դեկտեմբերի 5-ի «Պոլիկլինիկաների (խառը, մեծահասակների և մանկական), առանձին մասնագիտացված կաբինետների, ընտանեկան բժշկի գրասենյակների, բժշկական ամբուլատորիաների, գյուղական առողջության կենտրոնների, բուժակ-մանկաբարձական կետերի, կանանց կոնսուլտացիաների և հիվանդանոցային (մասնագիտացված) բժշկական օգնության ու սպասարկման համար անհրաժեշտ տեխնիկական և մասնագիտական որակավորման պահանջներն ու պայմանները հաստատելու մասին» N 1936-Ն որոշման մեջ կատարել հետևյալ փոփոխությունները և լրացումը`

1. Հավելված 1-ի 1.47-րդ կետի 4-րդ ենթակետը լրացնել նոր պարբերությամբ հետևյալ բովանդակությամբ.

«\*\*\*\* Այցելուների սանհանգույցը պարտադիր է միայն մեզի և կղանքի նմուշներ ընդունող և հետազոտող լաբորատորիաների համար»,

1. Հավելված 1-ի 1.48-րդ կետի 4-րդ ենթակետի «ա» պարբերությունն **ուժը կորցրած ճանաչել**,
2. Հավելված 1-ի 1.49-րդ կետի «**ԳՈՒՅՔ, ՍԱՐՔԱՎՈՐՈՒՄՆԵՐ ԵՎ ԲԺՇԿԱԿԱՆ ԳՈՐԾԻՔՆԵՐ» բաժնի.**

**ա. 7-րդ ենթակետը շարադրել հետևյալ խմբագրությամբ.**

«7) «Կենսանվտանգության պահարան II դասի (քանակն ըստ հետազոտական սենյակների), \*ԱՀԿ դասակարգման 1-2 խմբի ախտածնության մանրէների հետ աշխատանքի դեպքում ԿԱՊ չի պարտադրվում (WHO Laboratory biosafery manual)՝ բացառությամբ աէրոզոլների առաջացման հավանականությամբ գործողությունների»,

**բ.** 15-րդ ենթակետը շարադրել հետևյալ խմբագրությամբ.

«15) Ինկուբատոր թերմոստատ՝ CO2-ի մատակարարմամբ կամ այլընտրանքային տարբերակ (էքսիկատոր, Գազ-Պակ կամ այլ)

**գ.** 16-րդ **ե**նթակետը շարադրել հետևյալ խմբագրությամբ.

«16) Դենսիտոմետր (ՀՄԴ-ի նկատմամբ զգայության որոշման համար) կամ Մակֆարլանդի ստանդարտ,

**դ.** 17-րդ **ե**նթակետը շարադրել հետևյալ խմբագրությամբ.

«17) pH-մետր կամ լայն միջակայքով «pH-ի ցուցիչ-թղթիկներ» (սնուցող միջավայրերի պատրաստման դեպքում),

ե. «**ԿԱԴՐԱՅԻՆ ՀԱԳԵՑՎԱԾՈՒԹՅՈՒՆ» բաժնի վերջին պարբերությունը** ուժը կորցրած ճանաչել,

1. **Հավելված 1-ի 1.51-րդ կետի՝ «ԳՈՒՅՔ, ՍԱՐՔԱՎՈՐՈՒՄՆԵՐ ԵՎ ԲԺՇԿԱԿԱՆ ԳՈՐԾԻՔՆԵՐ» բաժնի.**

**ա. 2-րդ, 11-րդ,** 26-րդ **կետերն ուժը կորցրած ճանաչել,**

բ.14-րդ կետը շարադրել հետևյալ խմբագրությամբ.

«14. Խառնիչ սարք (վորտեքս) կամ այլընտրանքային միջոց (ապակյա ձող)»,

**գ. 6-րդ կետը շարադրել հետևյալ խմբագրությամբ.**

«6. Ավտոմատ կաթոցիչներ իրենց ծայրակալներով (հավաքածու) կամ այլընտրանքային միջոց (մեխանիկական կաթոցիկ, ապակյա և այլն),

1. **Հավելված 1-ի 1.52-րդ կետի՝**

**ա. 1-ին կետի 6-րդ ենթակետը շարադրել հետևյալ խմբագրությամբ.**

**«6) Միկրոցենտրիֆուգ 1400-1600 պտ/րոպ (1.5 մլ փորձանոթների համար)»**

**բ. 2.-րդ կետի 2-րդ ենթակետը** շարադրել հետևյալ խմբագրությամբ.

«2) կենսաանվտանգության պահարան I դասի՝ 2 հատ (եթե օգտագործում են պատրաստի ՊՇՌ խառնուրդներ՝ 1 հատ)»,

գ. «**ԿԱԴՐԱՅԻՆ ՀԱԳԵՑՎԱԾՈՒԹՅՈՒՆ» բաժինը վերջին պարբերությունից հետո լրացնել նոր պարբերությամբ՝ հետևյալ բովանդակությամբ.**

«Գոտիներն անհրաժեշտ է պլանավորել այնպես, որ ապահովվի վարակիչ նյութի պատշաճ տեղաշարժման հոսքագիծը: Շենքի յուրաքանչյուր սենյակ ապահովվում է ջրամատակարարման, անխափան էլեկտրական սնուցման աղբյուրներով, ջեռուցման, առանձին օդափոխության և հակահրդեհային համակարգերով։ Անհրաժեշտ է ունենալ բժշկական թափոնների համար տեսակավորված և մակնշված տարաներ, ժամանակավոր պահման վայր, գրանցամատյաններ.»:

1. Հավելված 1-ի «N 1 հավելվածի **պարզաբանում» բաժնի «Ընդհանուր դրույթներ» գլխում** «**Կլինիկական (կետ 1.18), կենսաքիմիական (բիոքիմիական) (կետ 1.19), շճաբանական (սերոլոգիական) (կետ 1.42), իմունաբանական (կետ 1.41) լաբորատորիաները կարող են տեղակայված լինել միևնույն սենքում` առանձին աշխատատեղերով, համապատասխան սարքավորումներով և գործիքային հագեցվածությամբ:» նախադասությունից հետո շարադրել հետևյալ խմբագրությամբ.**

«Մ**անրէաբանական (կետ 1.49), մակաբուծաբանական (կետ 1.51), վիրուսաբանական (կետ 1.50) լաբորատորիաները գործունեության իրականացման միևնույն հասցեում տեղակայված լինելու դեպքում՝** այդ լաբորատորիաների սարքավորումներն ու գործիքները, որոնք տեխնիկական հագեցվածության պահանջներում կրկնվում են (թորման սարք, դեիոնիզացնող սարք, pH-մետր, թերմոստատ, արեոմետր, իմունաֆերմենտային վերլուծիչ), կարող են կիրառվել մեկ օրինակով և շահագործվել՝ ապահովելով աշխատանքի և/կամ կենսանվտանգության պահանջների կատարումը: Նույն լաբորատորիաներում առկա՝ շարժական (ոչ ստացիոնար) բնութագրով սարքերը (մանրէասպան լամպ, ջերմաչափ, կշեռք (ոչ անալիտիկ) կարող են տեղափոխվել և շահագործվել տարբեր սենքերում՝ պատշաճ ախտահանումից հետո՝ ևս կարող են կիրառվել մեկ օրինակով: Նշված լաբորատորիաներում սարքերի լրակազմի պահանջը կարելի է կրճատել՝ ելնելով տվյալ տեսակի հետազոտությունը չիրականացնելու փաստից:»,

1. Հավելված 2-ի 92.1-րդ կետի **«ԳՈՒՅՔ, ՍԱՐՔԱՎՈՐՈՒՄՆԵՐ ԵՎ ԲԺՇԿԱԿԱՆ ԳՈՐԾԻՔՆԵՐ» բաժնի 7-րդ ենթակետը շարադրել հետևյալ** խմբագրությամբ**.**

«7) «Կենսանվտանգության պահարան II դասի (քանակն ըստ հետազոտական սենյակների), \*ԱՀԿ դասակարգման 1-2 խմբի ախտածնության մանրէների հետ աշխատանքի դեպքում ԿԱՊ չի պարտադրվում (WHO Laboratory biosafery manual)՝ բացառությամբ աէրոզոլների առաջացման հավանականությամբ գործողությունների»,

1. **Հավելված 2-ի 92.3-րդ կետի «ԳՈՒՅՔ, ՍԱՐՔԱՎՈՐՈՒՄՆԵՐ ԵՎ ԲԺՇԿԱԿԱՆ ԳՈՐԾԻՔՆԵՐ» բաժնի 9-րդ և 15-րդ կետերն ուժը կորցրած ճանաչել**,
2. Որոշման ամբողջ տեքստում «բակտերիոցիդ լամպ» բառերը և դրանց հոլովաձևերը փոխարինել «մանրէասպան լամպ/ուլտրամանուշակագույն ճառագայթիչ» բառերով և դրանց համապատասխան հոլովաձևերով, «Բինօկուլյար մանրադիտակ» բառերը՝ «Մանրադիտակ» բառերով, «Իմունաֆերմենտային անալիզատոր» բառերը «Իմունաֆերմենտային վերլուծիչ» բառերով, «Ավտոմատ պիպետկաներ (կոմպլեկտ)» բառերը «Ավտոմատ կաթոցիկներ (հավաքածու)» բառերով, «Չորացուցիչ պահարան» բառերը «Չորացնող պահարան» բառերով, իսկ հավելված 1-ի 1.51-րդ և հավելված 2-ի 92.3-րդ կետերում «մանրէազերծող լամպ» բառերը փոխարինել **«մանրէասպան լամպ/ուլտրամանուշակագույն ճառագայթիչ» բառերով:**

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: